ಮಣ್ಣ್‍ಡ್ ಮಲ್ದಿ ಈ ಬಿಸಲೆನ್‍ ಕನತ್‍ದ್‍ ಬಿಜಿಕ್ರೆ ಪಾಡ್ದಿತ್ತಿ ತೂಂಟಾನ್‍ಡ್‍ ಒಂತೆ ಪೊತ್ತಾವೊಡು. ಚೌಲಿ ಅಯಿಬೊಕ್ಕ ಮನೊಲಿದ ಇರೆ ಇಜ್ಜಾಮಡ ಬಸಲೆದ ಇರೆ ಸರಿ ಪೂಜೊಡು. ಬೊಕ್ಕ ತೆಲಿ ಪಾಡ್ದ್‍ ದೀದ್‍ ಬೊಕ್ಕ ಸರಿ ದೆಕ್ಕ್‍ದ್‍ ದೊಂಬುಗು ಪಾಡ್ದ್‍ ನುಂಗಾದ್‍ ಬಳಕೆ ಮಲ್ಪೊಡು. ಬಿಸಲೆದ ಆಡಿ ಚಟ್ಟೆ ಇಜ್ಜಾಂದಿನೆಡ್ದ್‍ ದಿಕ್ಕೆಲ್‍ಡ್‍ ಇತ್ತಿ ಬಿಸಲೆನ್‍ ಜಾವಾದ್‍ ತೆರಿಯದ ಮಿತ್ತ್‍ ದೀವೊಡು. ಬಿಸಲೆಗ್‍ ಮಣ್ಣ್‍ಡ್‍ ಮಲ್ದಿನ ಬಾಯಿನೇ ದೀವೊಡು. ನೆಕ್ಕ್‍ ಬಾವಡಿ ಪಂಡ್ದ್‍ ಪನ್ಪೆರ್‍. ಕಜಿಪು ಕಾಲಿ ಅಯಿಬೊಕ್ಕ ದೆಕ್ಕದ್‍ ಕಬ್ಬೆ ಪಾಡ್ದ್‍ ನುಂಗಾವೊಡು.ದಿಕ್ಕೆಲ್‍ ಇಜ್ಜಾಂಡ ಗ್ಯಾಸ್‍ ಸ್ಟೌವ್‍, ಚಿಮಿಣಿ ಎಣ್ಣೆದ ಸ್ಟೌವುಟ್ಟ್‍ಲಾ ಮಲ್ಪೊಲಿ. ಆಲ್ಮಿನಿ, ಸ್ಟೀಲ್‍, ಪಿತ್ತಲೆದ ಬಾಜನೊಲೆಡ್‍ ಕಜಿಪು ಮಲ್ತ್ಂಡ ಉರೆದ್‍ ಒಟ್ಟೆ ಅಪುಂಡು, ಕಿಲೆಂಬಿ ಪತ್ತುಂಡು. ಆಂಡ ಮಣ್ಣ್‍ದ ಬಿಸಲೆಡ್‍ ವಾ ತೊಂದರೆಲಾ ಇಜ್ಜಿ. ಆರೋಗ್ಯೊಗು ಬಾರಿ ಎಡ್ಡೆ.

ಪೆಲತರಿಗ್ ನುಂಗಾದ್ ಸಾಂತಣಿ ಮಲ್ತ್ ದ್ ಮರಿಯಾಲೊಡು ತಿನ್ಪೆರ್.ಆತ್ತಂದೆ ನುಗ್ಗೆತೊಪ್ಪು, ತಜಂಕ್‍ತೊಪ್ಪು, ವಿಟಮೀನ್‍ತೊಪ್ಪು ಬೆರಕಾದ್‍ ಕಾಯಿಮುಂಚಿ ನೀರುಳ್ಳಿ, ಉಪ್ಪು ಪಾಡುವೆರ್. ಬೋಲೆನ್‍ ಗುದ್ದುದು ಚೋಲಿ ದೆತ್ತ್‍ದ್‍ ಪಾಡೊಡು.

ಉಂದ್ ತೂವರೆ ಬೊಲ್ದು ಕಪ್ಪು ಬೊಟ್ಟ್ಟ ಉಪ್ಪುಂಡು ಉಂದ್ ಕುರಿ ಪೋತಿನ ಬಿಜಿಕ್ರೆದಲ್ಪ ಕಜವ್ದಲ್ಪ ಬೊಕ್ಕ ಕಜವ್ದಲ್ಪ ಪುರ ಉಪ್ಪುಂಡು ಉಂದ್ ಅಗ್ಗಿಂಡ ಕೆಲವೆರ್ ಸೈಪೆರ್ ನೆಕ್ ಮರ್ದ್ ಮಂತ್ಂಡಲ ಕಂದೊಡಿದ ನಂಜ್ ಉಪ್ಪುಂಡು ಕಂದೊಡಿ ತುಚ್ಚುದು ಬದುಕುನೈರ್ದ್ ಸೈಪುನ ಎಡ್ಡೆ ಪಂದ್ ಹಿರಿಯೆರ್ ಪನ್ಪೆರ್

ಭಾರತೊದ ಸಂವಿಧಾನ ೧೯೫೦ಡ್ ಜನವರಿ ೨೬ಡ್ ಅಂಗೀಕಾರೊ ಆಂಡ್. ನಮ್ಮ ಭಾರತೊದ ಸಂವಿಧಾನೊ ಹಿಂದಿ ಬೋಕ ಆಂಗ್ಲೊ ಬಾಸೆಡ್ ಬರೆದುಂಡು. ಉಂದು ಕಾನೂನಾತ್ಮಕ ಆಯಿನ ಬೂಕು. ಭಾರತೊದ ಪ್ರಜೆಕುಲೆನ ಮೂಲಭೂತ ಹಕ್ಕುಲು,ಕರ್ತವ್ಯೊಲು ರಾಜ್ಯ ನಿರ್ದೇಶನೊ ತತ್ವೊಲು, ಸಂವಿಧಾನೊನು ತಿದ್ದುಪಡಿ ಮಲ್ಪುನ ವಿದಾನೊಲು, ಪಂಚಾಯಿತ್ ರಾಜ್ ವ್ಯವಸ್ಥೆಲು, ಕಾರ್ಯಾಂಗ, ಶಾಸಕಾಂಗ ಬೊಕ್ಕ ನ್ಯಾಯಾಂಗದ ಕರ್ತವ್ಯೊಲು ಉಂದೆನು ಮಾತ ವಿವರಿಸದ್ ಬರೆತೆರ್. ಭಾರತೊದ ಸಂವಿಧಾನ್ ತಯಾರ್ ಮಾನ್ತಿನರ್ ಪಂಡ್‌ದ್ ಡಾ.ಬಿ.ಆರ್ ಅಂಬೇಡ್ಕರ್‌ರೆನ್ ಲೆಪ್ಪುವೆರ್. ಮೆರೆನ ಮಸ್ತು ಬೇಲೆಡ್ ಭಾರತೊದ ಸಂವಿಧಾನೊ ರಚನೆ ಆತ್ಂಡ್.

ಕಂಡದ ಬೇಲೆಗಾದ್ ಕಾಂಡೆ ಬೇಗ ಲಕ್ಕ್ ದ್ ಎರುಲೆನ್ ದೇರೊಂದು ಪೋದು ಏರು ಕಟ್ಟ್ ದ್ ಬರೆ ಪಾಡ್ದ್ ಬಿತ್ತುವೆರ್ . ಐಕ್ ನಮ್ಮ ತುಳುವೆರ್ನ ಒಂಜಿ ಎಡ್ಡೆ ಸಬ್ದೊನೇ "" ಕೈ ಬಿತ್ತ್ ಬಿತ್ತುನ "" ಪಂದ್ . ಕೂಡು ಕಟ್ಟ್ ದ ದುಂಬುದ ಇಲ್ಲಡ್ ಹಿರಿಯಕ್ಲೆನ ಮೋಕೆ ದಿಂಜಿದಿತ್ತ್ಂಡ್ . ಈ ಬಿಸುತ ಪೊರ್ತುಡೆ ಕಣಿ ದೀದ್ ಆಯಿ ಬೊಕ್ಕ ಮಾತ ಕಿರಿಯೆರ್ಲ ಪ್ರಾಯದಕ್ಲೆನ ಕಾರ್ ಪತ್ತದ್, ಎಡ್ಡೇಪುನು ನಟ್ಟೊ೦ದಿತ್ತೆರ್

ಕರ್ನಾಟಕೊ ರಾಜ್ಯೊದ ಒಡಿಪು ಜಿಲ್ಲೆಡ್ ಉಪ್ಪುನ ಒಂಜಿ ಊರುದ ಪುದರ್ ಅಂಬಲಪಾಡಿ. ಅಂಬಲಪಾಡಿ ಪನ್ಪಿನ ಈ ಊರು ಉಡುಪಿದ ಪೇಂಟೆಡ್ದ್ ಮೂಜಿ ಕಿಲೋ ಮೀಟರ್ ದೂರಡು ಪಡ್ಡೋಯಿ ದಿಕ್ಕ್‌ಗ್ ಉಂಡು.

ಕಂಬಾರೆರ್ ಬರೆಯಿನ ಬೂಕುಲು ಮಸ್ತ್. ೧೦ಕಾವ್ಯೊ ಬೂಕುಲು, ೨೫ ನಾಟಕೊ ಬೂಕುಲು, ೧ ಮಹಾಕಾವ್ಯೊ, ೫ ಕಾದಂಬರ ಅತ್ತಂದೆ ೧೬ದಾತ್ ಬೇತೆಬೇತೆ ಗದ್ಯೊ ಸಂಪಾದನೆಲು, ಸಂಗ್ರಹೊಲು, ಪ್ರಬಂಧೊ ಸಂಕಲನೊಲು, ಸಂಶೋಧನ ಬೂಕುಲು ಬತ್ತ್ಂಡ್.

ಬಂಗಾರ್ ಪಟ್ಲೇರ್ ತುಳು ಚಿತ್ರರಂಗೊಡು ಪುದರ್ ಪೋಯಿನ ಚಿತ್ರ. ನೆಕ್ಕ ರಾಷ್ಟ್ರೀಯ ಪುರಸ್ಕಾರ ಬತ್ತಿತ್ತ್ಂಡ್. ಕನ್ನಡದ ನಾಯಕಿ ಸುಧಾರ್‍ಆಣಿ ಈ ಚಿತ್ರೊಡು ಪಾತ್ರ ಮಲ್ತಿತ್ತೆರ್. ರಿಚರ್ಡ್ ಕಾಸ್ಟಲಿನೋ ಈ ಚಿತ್ರೊದ ನಿರ್ಮಾಪಕೆರ್.ದಿ.ವಾಮನ್ ರಾಜ್ ನೆಟ್ಟ್ ಬಂಗಾರ್ ಪಟ್ಲೆರ್ನ ಮುಖ್ಯ ಪಾತ್ರ ಮಲ್ತಿತ್ತೆರ್.

ಶ್ರಾವಣಮಾಸೊದ ಕೃಷ್ಣಾಷ್ಟೆಮಿಯೇ ಜನ್ಮಾಷ್ಟಮಿ. ಉಂದು ಕೇವಲಾಷ್ಟಮಿ, ಜಯಂತಿ ಇಂಚ ರಡ್ಡ್ ವಿದೊ. ಶ್ರೀಕೃಷ್ಣನ ಜನ್ಮತಿಥಿಯಾ ಆಯಿನ ಅಷ್ಟೆಮಿ, ಪುಟ್ಟಿನ ನಕ್ಷತ್ರೊ ಆಯಿನ ರೋಹಿಣಿ ಉಂದು ಒಂಜೇ ದಿನೊಟಾವಡ್, ಬೇತೆ ಬೇತೆ ದಿನೊಟಾವಡ್ ಬರ್ಪುಂಡು. ಸುದ್ದೊ ಆಯಿನ ಅಷ್ಟೆಮಿ ತಿಥಿ, ರೋಹಿಣೀ ನಕ್ಷತ್ರ ಈ ರಡ್ಡ್ ಅರ್ಧೊರಾತ್ರಿದ ಕಾಲೊಡು ಉಪ್ಪುನೆಡ್ದಾವರೊ ಈ ವ್ರತೊಡು ಮುಕ್ಯವಾದ್ ತೆರಿಪುಂಡು. ಈ ದಿನೊ ಉಪಾಸೊ ಇತ್ತ್‌ದ್, ರಾತ್ರಿ ಪರಿವಾರೊದೊಟ್ಟುಗೆ ಶ್ರೀಕೃಷ್ಣನ್ ಪೂಜೆ ಮಲ್ತ್‌ದ್ ಸಂಕೊತೀರ್ತೊಡ್ದ್ ಸುರೂಕು ಕೃಷ್ಣಗ್ ಬುಕ್ಕೊ ರೋಹಿಣಿ ಸಮೇತ ನಾದಚಂದ್ರಗ್ ಬೇತೆನೇ ಮೂಜಿಮೂಜಿ ಸರ್ತಿ ಅರ್ಘ್ಯೊಕೊರೊಡು. ವ್ರತೊದ ಅಕೇರಿಗ್ ಬಾರಣೆ. ಇನಿಕ್ಲಾ ಈ ವ್ರತೊನು ಬಾರತೊದ ಮಾಂತ ಕಡೆಟ್ಲಾ ಆಚರಿಸವೆರ್.